Märkus. Autodesk Revit näited esitatakse kahes erinevas esituses, milles on kaasatud erinevaid malle (vt allalaadimise sektsioon, Tarkvarade mallid). Ühes, kus on kõik CCI-EE omadused Instance tüüpi ja teises, kus on kasutusel nii Instance kui Type tüüpi omadused seda sõltuvalt Autodesk Revit komponendi kategooriast. Type seades mall võimaldab kiiremat klassifitseerimist, kuna tüübiga seotud omadused on seotud Revit kategooria tüübiga. Samas pane tähele, et ka Type esituses on osad CCI-EE omadused kui Instance tüüp (nt ruum, Project Information). Seega on mallide ettevalmistamisel välditud, et ühte omadust kuvatakse kahes erinevas võtmes (nii Instance kui Type). Näidete ainsad erinevused on omaduste nimetuste kuvamine (Inst või Type lõpuga) ning nende täitmine, kas siis Properties paletil otse või läbi Edit Type seade. Mallides toodud näidistabelid kaasavad Autodesk Revit kategooria võtmes vajalikke CCI-EE omadusi kas siis Instance, Type või Instance/Type seades sõltuvalt mallist ning objekti kategooriast.
#000000
Allolevalt teeme läbi põhimõttelise klassifitseerimise hoone näitel, kus valime ühe komponendi, ühe tehnilise süsteemi (koos funktsionaalse süsteemi viitetunnusega) ning ka ehitatud ruumi ja ehitise kui terviku näite. Siinkohal on kaasatud allalaadimissektsioonis toodud Autodesk Revit malli (*.rte laiendiga, kust on üle tõmmatud eelnevalt kirjeldatud omadused). Lisaks on kasutusel CCI-EE rakendustabel, kus on toodud tüübid/alatüübid, mida klassifitseerimisel kasutatakse.
#000001
Laadi alla siin näites kasutatud Autodesk Revit näidismudel (2023 versioon):
#000003
Märkus. Näidisfail on hetkel klassifitseeritud vaid allpool toodud näidete mahus. Kuna kasutusel on Revit tarkvaraga kaasa tulev näidismudel, siis asjast huvitutel soovitan pigem “nullist” proovida ehk allolevate näidete järgi, kus muuhulgas tuuakse Autodesk Revit mallist üle vajalikud omadused (vt Tarkvarade mallid sektsioonist).
#000004
Peale CCI-EE klassifitseerimisega seotud omaduste üle tõmbamist aktiivsesse projekti, kuvatakse need Properties > Identity Data sektsioonis (InstanceBased malli kasutamisel) ning osaliselt Properties > Edit Type dialoogis (Type malli kasutamisel). InstanceBased valikut on lihtsam kasutada olukorras, kus soovid, et kõik omadused oleksid leitavad ühest kohast. TypeBased valik lihtsustab aga omaduste täitmist tüübi põhiselt (paljud CCI-EE omadused kehtivad tüübile ja mitte ühele üksikule komponendile). Autodesk Revit on selles osas piiratud, et me saame kasutada sisseehitatud sektsioone nagu Identity Data, IFC Parameters jne. Samas kui muud omadused, mis samuti lähtuvad CCI-EE <RI> tabelist on koondatud Data sektsiooni. Omaduste kuva saab objekti kategooria põhiselt seadistada (nt ruumide juures pole mõtet näidata komponendi või tehnilise süsteemiga seotud omadust või siis komponendi juures pole mõtet näidata ehitist iseloomustavat klassifikaatorit, kuna see on nihutatud Project Information dialoogi alla).
#000005
Märkus. Autodesk Revit näitel ei pruugi omadused olla alati tähestikulises järjekorras, nt võib seda mõjutada asjaolu, kuidas omadused on aktiveeritud projekti imporditud (mis järjekorras). Pane tähele et omaduste lõpus on *Inst, mis viitab, et tegemist on Instance omadusega.
#000007
Märkus: Antud pilt on tehtud Revit failist, kus on kasutusel Type seades mall. Pane tähele, et osad omadused (tüübile omased) on nihutatud Type Properties dialoogi. Need omadused sisaldavad nimetuse lõpus ka Type järelliidet.
#000008
Akna kui komponendi näitel käime seega läbi eelneval pildil toodud omadused, mis ühtlasi sätestab ka nende omaduste täitmise eeskirja.
#000009
Märkus. Pane tähele, et allolevalt ei ole omaduste nimetuste järgi lisatud Inst või Type järelliidet, et nende kirjeldust muuta universaalsemaks, sest see, kas antud omadust kasutatakse Instance või Type seades, ei muuda nende sisulist täitmist.
#000010
AC175_cciCOcode – akna põhiklassifikaator (CCI-EE <CO> tabelist). Sellele ei või lisada juurde muid tähti/numbreid. Antud näites kui: QQA
AC180_cciCOterm – põhiklassifikaatorit toetav mõiste tekstina (CCI-EE <CO> tabelist). Siin märgitud kui: Aken
#000011
Sisuliselt sellega piirdub klassifitseerimise põhitasand, ja järgneb selle täpsustamine viitetunnustena, kuhu kaasatakse muuhulgas akna unikaalne ID, tüübi ID aga ka seotus näiteks seina tüübi, seina unikaalse ID ja sealt edasi kuni soovitud peatasandini (funktsionaalne süsteem, ehitis, ehitatud ruum, ehituskompleks).
#000012
AT800_TypeNumber – see esitab tüübi numbrit, mis tuleneb tüüpide tabelist (CCI-EE rakendustabel, mis on eraldiseisev CCI-EE üldtabelist ja võib olla projekti / tellija tasandil paika pandud). Näiteks, siin näites kirjutame akna osas väärtuse 60, mis viitab, et tegemist on fikseeritud aknaga.
#000013
Märkus. Eluruumile viitamine on lisaviitamine, seetõttu “/” vaheeraldusmärk ja kasutame ka tabeli viidet <CS>, et piiritleda, et räägime just ehitatud ruumi koodiosast (pole mõtet hakata uuesti kirjutama kogu sellele järgnevat, ehituselemendiga ning “-” märgiga eristatud osa uuesti, kuna see on eespool juba lisatud). Sellisel juhul on mõistlik kasutada tabeli viidet. Teiselt poolt saaksime need intgreerida ka ühe koodi alla, kus alustame “+” märgiga ning toome mängu nii ehitatud ruumi, ehituskompleksi, ehitise ja seejärel juba “-” märgiga osa (nii nagu kirjeldatud ka CCI-EE juhendis). Samas on olnud juttu, et viitetunnusrühma esitust tuleks vaadata infoedastuse mallist lähtuvalt. Ja mõnikord töötab jupitamine paremini kui ühe rivina kirjutamine.
#000015
Tehnilise süsteemi klassifitseerimine (seina näide)
#000016
Allpool on valitud sein, milles olevat akent oleme eelnevas sektsioonis klassifitseerinud. Vaatamegi üle, mis omadused tuleb seina kui tehnilise süsteemi juures täita (minimaalselt).
#000017
Märkus. Antud näide kasutab alusena Type malli. Seega osad omadused (unikaalsed) täidetavad Properties paletil otse (Inst lõpuga) ning osad omadused Type Properties dialoogis. Spetsifikatsioonis (CCI-EE) Walls on need liidetud ühte tabelisse.
#000019
AC165_cciCTcode – seina kui terviku (selles on kaasatud kõik konstruktsiooni kihid) põhiklassifikaator (CCI-EE <CT> tabelist). Sellele ei või lisada juurde muid tähti/numbreid. Siin märgitud kui: AD
AC170_cciCTterm – seina põhiklassifikaatorit toetav mõiste tekstina (CCI-EE <CT> tabelist). Siin märgitud kui: Seinasüsteem
#000020
Sisuliselt sellega piirdub klassifitseerimise põhitasand, ja järgneb selle täpsustamine viitetunnustena, kuhu kaasatakse muuhulgas seina unikaalne ID, tüübi ID aga ka seotus näiteks funktsionaalse süsteemiga või ka sealt edasi (ehitis, ehitatud ruum, ehituskompleks).
#000021
AT800_TypeNumber – see esitab tüübi numbrit, mis tuleneb tüüpide tabelist (CCI-EE rakendustabel, mis on eraldiseisev CCI-EE üldtabelist ja võib olla projekti / tellija poolt paika pandud). Näiteks, siin näites kirjutame seina osas väärtuse 30, mis viitab, et tegemist on seinakonstruktsiooniga, millel sõrestik keskosa.
#000022
AR225_Viitetunnusryhm – siin väljal saavad kokku käesoleva ehituselemendi viitetunnus (AR200_Viitetunnus) ning sellest kõrgemal paiknevad viitetunnused (sellest ka nimetus – viitetunnusrühm). Näiteks seina kui tehnilise süsteemi korral tuleb siia juurde funktsionaalne süsteem ning lisaks saab panna ka ehitise ning ehituskompleksi osad. Antud näites täidetud kui: -B1001.AD3001 (kaasatud on funktsionaalse süsteemi tüüp/alatüüp B10 ning selle unikaalne ID kui 01).
#000024
Allpool on valitud hoones olev ruum, mida oleme vastavalt CCI-EE skeemile klassifitseerinud. Vaatamegi üle, mis omadused tuleb ruumi kui ehitatud ruumi juures täita (minimaalselt). Kuna ruum on Autodesk Revit mõistes Instance tüüpi element, siis siin kahtepidi täitmist olla ei saa. Seega nii Instance kui Type mallis on ruumi klassifitseerimine täpselt sama loogikaga, täpselt samade omaduste nimetustega.
#000025
AC125_cciCScode – ehitatud ruumi põhiklassifikaator (CCI-EE <CS> tabelist). Sellele ei või lisada juurde muid tähti/numbreid. Siin märgitud kui: AAB
AC130_cciCSterm – ehitatud ruumi põhiklassifikaatorit toetav mõiste tekstina (CCI-EE <CS> tabelist). Siin märgitud kui: Eluruum
#000027
Sisuliselt sellega piirdub klassifitseerimise põhitasand, ja järgneb selle täpsustamine viitetunnustena, kuhu kaasatakse muuhulgas ruumi unikaalne ID, tüübi ID aga ka seotus näiteks ehitisega, ehituskompleksiga).
#000028
AT800_TypeNumber – see esitab tüübi numbrit, mis tuleneb tüüpide tabelist (CCI-EE rakendustabel, mis on eraldiseisev CCI-EE üldtabelist ja võib olla projekti / tellija poolt paika pandud). Näiteks, siin näites kirjutame ruumi osas väärtuse 10, mis viitab, et tegemist on elutoaga.
#000029
Autodesk Revit näitel saab ehitise ja ehituskompleksiga seotud klassifitseerimist esitada Project Information dialoogis (eeldusel, et projekt sisaldab vaid ühte ehitist, kui neid on mitu, siis on vajalik, et ehitisega seotud klassifitseerimine on Identity Data sektsioonis ja saadaval elementide, nt mõne ehitist ümbritseva, mahulise lisaelemendi kaudu). Kuna Project Information on Instance tüüpi omadus, siis täidetakse see ühtmoodi nii Instance kui ka Type malli kasutamisel.
#000031
AC145_cciCEcode – ehitise kui hoone klassifikaator (CCI-EE <CE> tabelist). Sellele ei või lisada juurde muid tähti/numbreid. Siin märgitud kui: AA
AC150_cciCEterm – ehitise kui hoone klassifikaatorit toetav mõiste (CCI-EE <CE> tabelist). Siin märgitud kui: Eramu
AC135_cciCCcode – ehituskompleksi klassifikaator (CCI-EE <CC> tabelist). Sellele ei või lisada juurde muid tähti/numbreid. Siin märgitud kui: A
AC140_cciCCterm – ehituskompleksi klassifikaatorit toeta mõiste (CCI-EE <CC> tabelist). Siin märgitud kui: Elamukompleks
#000032
Sellega oleme esitanud klassifitseerimisloogika näite Autodesk Revit baasil. On selge, et komponente on erinevaid ja seega tuleb eelnevalt käsitletud põhimõtteid kasutada ka teiste objektide klassifitseerimisel. Tarkvaralist spetsiifikat ja mallide ülesehitust on kirjeldatud hilisemas sektsioonis.
#000034